钦定古今图书集成/历象汇编/庶征典/第170卷 > 明
## 钦定古今图书集成/历象汇编/庶征典/第170卷 > 明

### 太祖洪武二年产麟虎为害

按《江南通志》：“洪武二年，五河孝感乡产麒麟。”

按《福建通志》：“洪武二年，虎纵横村落，伤人畜无纪。有
杜门者，虎逾垣坏壁而入，啮之。”

洪武五年，献白兔。

按《明通纪》：“洪武五年八月，河南民献白兔，命放之野。
洪武二十年，虎暴。”

按《福建通志》：“洪武二十年，德化里虎为灾，群虎四出，
有白昼噬人于牖下者，民缘是死亡，转徙相续，户口
耗，田野荒。”

洪武三十年，虎入城。

按《江西通志》：“洪武三十年冬十一月，瑞州虎入城。”

### 成祖永乐二年周王橚献驺虞

按明《昭代典则》，永乐二年九月，周王橚来朝，且献驺
虞，百僚称贺。上谓侍臣曰：“祥瑞之来，易令人骄。是以
古之明王皆遇祥自警，未尝因祥自怠。警怠者，国之
安危系焉。驺虞若果为祥，在朕更当加慎。”是日宴周
王于华盖殿，赐其从官宴于中右门。

按《河南通志》：“永乐二年八月，禹州神后山产驺虞，周
王获献于朝。”

永乐十一年，曹县献《驺虞》。

按《明通纪》：永乐十一年，山东曹县献驺虞。尚书吕震
奏：驺虞上瑞，请率群臣上表贺。上曰：“百谷丰登，雨旸
时顺，家给人足，此为上瑞。驺虞何与民事？不必贺。”震
固请，上曰：“‘大臣之道，当务为国为民。汝能效李沆为
人，则善矣’。震退，上顾侍臣曰：‘震可谓不学无术者也按《山东通志》：永乐十一年五月，驺虞见曹县，安陵都
“主簿应汝济”，获以献。

永乐十三年，麻林国进麒麟。

按《大政纪》：永乐十三年十一月，礼部尚书吕震奏“麻
林国进麒麟，请群臣上表贺，勿许。”上曰：“往日翰林院
修《五经四书大全》成，欲上表进贺，朕则许之。麒麟有
无，何所损益？其已之。”

按《江西通志》：“永乐丙申年，袁州猛虎害人，佥事黄翰
为《驱虎文》，祷于神以逐之。”

永乐十六年，陜西献元兔，交阯、占城贡瑞象。

按明《昭代典则》：“永乐十六年，陕西耀州民献元兔，礼
官请贺，不许。”

按《明通纪》：永乐十六年正月，上以《元兔图》并群臣所
上表及诗文，赐皇太子，以书谕曰：“此陕西耀州民献
元兔，群臣以为瑞，且谓朕德所致。上表称贺，又有献
诗颂美者，朕心惕然愧之。”夫贤君能敬天恤民，致勤
于理，则有以感召和气，屡致丰年，海宇清明，生民乐
业，此国家之瑞也。彼一物之异，常理有之，且吾岂不
自知。今虽边鄙无事，而郡县水旱往往有之，流徙之
民亦未尝无，岂至理之时哉！而一兔之异，喋喋为谀。
夫好直言则德日广，好谀言则过日增尔。将来有宗
社生民之寄，群下有言，不可不审之理。但观此表及
诗，即理了然，而情不能遁矣。

按《名山藏》，“永乐十六年十一月交阯、占城诸国来贡
瑞象，群臣应制撰诗。”

永乐十九年，获白兔。

按《名山藏》：“永乐十九年十月，河间县进白兔。”

### 宣宗宣德元年驺虞见获白兔野兽食人

按《明通纪》：“宣德元年三月，驺虞复见，杨荣献颂。”
按《江南通志》，宣德元年，江都县获白兔。

按《浙江通志》：“宣德元年，象山县野兽食人。”

宣德四年，驺虞见获元兔、白兔。

按《明通纪》：“宣德四年正月，驺虞见于南京畿内之来
安县，守臣得之以献。二月，宁夏总兵宁阳侯陈懋进
元兔、白兔各一，上赐以龙衣玉带，玺书奖谕。”

按明《昭代典则》：宣德四年二月，襄城伯李隆献驺虞
二，云出滁州来安县石固山，素质黑文，驯狎不惊。上
命群臣观之，胡溁等请上表，上曰：“祯祥之兴，必有实
德，庶几副之。朕嗣位今四年，中外所任岂皆得人，民
生岂皆得所？驺虞之祥，于德弗类。唐太宗尝曰：‘尧舜
在上，百姓敬之如神明，爱之如父母，动作兴事，人皆’”
乐之；发号施令，人皆悦之。“是大祥瑞，朕与卿等，宜共
谨之。若驺虞，其免贺。”

按《大政纪》：“宣德四年四月，宁夏守臣复进元兔，大学
士杨士奇进《瑞应诗》。”初，春二月已进，至是复进。
宣德七年，海外献麒麟。

按《大政纪》：“宣德七年甲寅，南海外诸番国各献麒麟，
凡四，少傅杨士奇等进颂。”

宣德九年，获白兔。

按《河南通志》：“宣德九年，磁州西佐里，获白兔。”

### 英宗正统二年虎暴

按《江南通志》。“正统二年，嘉定宝山虎成群噬人。”
按《福建通志》。“正统中，虎兕纵横。”

### 代宗景泰四年野兽入人室

按《江西通志》：“景泰四年，乐平野兽入人宅。”

### 英宗天顺三年虎暴

按《福建通志》：“天顺三年，莆田北山虎食人山中，数月
绝人迹。”

天顺五年，虎暴。

按《广东通志》：“天顺五年冬十月，广州城西有暴虎。通
判黄谏有《祛虎文》。”

天顺十三年，虎入城。

按《福建通志》：“天顺十三年三月，虎入宁德城。”

### 宪宗成化三年虎暴

按《泽州志》：“成化三年，州境虎白日噬人，都御史李侃
移文捕之。”

成化五年，虎暴。

按《江西通志》：“成化五年，万载县东郊虎出噬人。
成化十八年，获飞虎。”

按《广东通志》：“成化十八年春正月，物如虎，飞入于文
庙。十五夜，有物如飞虎，比猫犬，两翅如蝙蝠，忽自水
南飞至学右赭桐上，捕获之。”

成化二十三年，虎暴。

按《四川总志》：“成化二十三年，江津虎患，县令黄昭祷
于神，息之。”

### 孝宗弘治元年异兽浮空虎暴

按《明外史姜洪传》：“畅亨，字文通，巡按浙江。洪治元年
二月，景宁县屏风山异兽万馀，大如羊，色白，衔尾浮
空去。亨请罢温处银课，而寘镇守中官张庆于法。章
下所司，银课得减，责庆陈状，庆因讦亨廉察不公，停
亨俸三月按《湖广通志》：“弘治元年，安陆虎入城为害。”

弘治二年，虎狼噬人。

按《山西通志》：“弘治二年秋七月，河曲虎狼噬人。
弘治六年，熊入城。”

按《湖广通志》：“弘治六年八月，常德熊入城，伤六人。
弘治九年，熊入城。”

按《眉公见闻录》：“弘治九年八月十三日，西直门外迤
北走出黑熊一只，扒蹑土城，唾口行走，当被官军赶
逐，下地咬死，并伤男子各一人。熊者阳物在山，彊力
壮毅，山野之兽也，而突出上城，且为人患，近毛孽也。
弘治十一年，熊入城。”

按明《昭代典则》，弘治十一年夏六月，京师西直门熊
入城，守卫人不知觉，有被伤者。大司马文升谓野兽
入城非宜，既参问守卫者，因乞严武事以备贼盗。何
孟春谓同列曰：“熊之为兆，既当备盗，亦须慎火。”同列
莫晓。未几城内在处有火灾，礼部毁焉。或问孟春，此
于占出何书？春曰：“余不晓占书，曾记宋人，记绍兴己”
酉永嘉前数日，有熊自南渡至城下。州守高世则谓
其倅赵允縚曰：“熊于字，能火，郡中宜慎火烛。”果延烧
官民舍十七八。余忆此事而云耳，不意其亦验也。
弘治十三年，虎狼为害。

按《广西通志》：“弘治十三年九月，虎狼为民害。”

弘治十五年，虎入城。

按《江西通志》：“弘治十五年，九江瑞州虎入城。”

### 武宗正德三年获白鹿腾冲虎暴

按《山西通志》：“正德三年，石州获白鹿，知州张克恭以
献。”

按《贵州通志》：“正德三年，腾冲多虎。”

正德四年，获白鹿。

按《山西通志》：“正德四年，兴县献白鹿。”

正德十年，虎入刑官署。

按《陕西通志》：“正德十年，郃阳县有虎自梁山来，逾城
入按察使署，升大槐树岭，咆哮甚厉。”

正德十一年，获飞熊。

按《湖广通志》：“正德十一年十二月，麻城熊飞过县，至
北郊获之。”

正德十二年，虎入城。

按《江西通志》：“正德十二年，浮梁虎入城。”

按《广西通志》：“正德十二年，庆远府虎入城为害，厢乡
之民死于虎者甚众。”

正德　年，有虎患。

按《同安县志》：“正德末年，有虎患小坪。民有捕石鳞鱼
者，夜堕虎穴中，比晓视之，有虎子三，穴深陡，无所缘，
自分必死矣。俄而虎噬一豕入，张目而胥者，久之，乃
啮其豕为四，三与子，一与捕鱼者，复跑而上，后数归
皆然。捕鱼者始甚苦之，卒勉食，如是者阅六七日。一
夕虎三负其子以出，已复跃而下，捕鱼者遂跨其背”
以上，相随至林薄外。捕鱼者谓虎曰：“而恩我至矣。他
日至我乡，吾愿以牛为谢。”抵家数月，乡人槛得一虎。
捕鱼者闻之，前谓乡人曰：“若辈且勿加害，是无乃生
我者乎？”从槛外视之，巳不复识别，乃谓虎曰：“虎果生
我者。则三号以为信。”虎帖尾俛首而号者三。捕鱼者
大呼曰：“是矣，是矣。”遂宰所耕牛以食众而出之。

### 世宗嘉靖元年骡生驹

按《陕西通志》：“嘉靖元年，华阴北社民李名骡，生二驹。
嘉靖四年，兔生二首，虎入学宫。”

按《陕西通志》：“嘉靖四年，临洮获兔，二首四目。”

按《湖广通志》：“嘉靖四年，永兴有虎入于学宫。”

嘉靖五年，虎暴熊入城。

按《江西通志》：“嘉靖五年五月，鄱阳德化多虎。”

按《湖广通志》：“嘉靖五年，石门熊入县治。”

嘉靖七年，虎暴。

按《福建通志》：“嘉靖七年，将乐多虎，县簿洪俊教民阱
捕之。”

嘉靖十一年，获白兔。

按《四川总志》：“嘉靖十一年，万县产白兔，巡抚宋沧献
于朝。”

嘉靖十二年，获白兔、白鹿。

按《河南通志》，“嘉靖十二年，获乡获白鹿。”
按《大政纪》，“嘉靖十二年三月，巡抚南畿都御史陈试
奏献白兔。命留内苑饲养，今后非正瑞自至者勿奏。”
嘉靖十三年，麒麟生。

按《河南通志》：“嘉靖十三年三月，鹿邑麒麟生。”

嘉靖十四年，产麟，获异兽，虎入郭。

按《山西通志》：“嘉靖十四年四月，石州产麒麟。州东四
十里王谷庄李赛家牛将生犊，黄气满厩，牛卧终日
不能生。既生，形如麇，尾似牛。”

按《广东通志》：“嘉靖十四年，临高获异兽，如豕而黑，有
花纹，自黎山出演武场，识者以为黎叛之兆，其后果
然。”

按《广西通志》：“嘉靖十四年夏五月初五日，有虎入太平郭，白昼不去，居民杀之。十五日，虎又入郭不去，民
又杀之。廿五日，虎又入郭，民悉杀之。三虎相继入郭
而亡。”

嘉靖十五年，虎为害。

按《广西通志》：“嘉靖十五年八月，兴业县猛虎为害，民
祷于城隍，七虎毙于一日。”

嘉靖十七年，获五足鹿，虎入人宅乳子。

按《陕西通志》：“嘉靖十七年，建安堡获五足鹿。”

按《湖广通志》：“嘉靖十七年，沔阳虎入人宅，乳子入千
户王诏宅，乳二豹一虎，忽不见。”

嘉靖二十四年，“熊入人家。”

按《四川总志》：“嘉靖二十四年，巫山熊入人家。”

嘉靖二十五年狼灾。

按《山西通志》：“嘉靖二十五年六月，狼灾，有狼盛集于
野，食童儿数十人。”

嘉靖三十年，彪食人。

按《江西通志》：“嘉靖三十年，破山来一彪，似虎而大，毛
体尖喙，二日而噬十七人。”

嘉靖三十四年，虎伤人。

按《福建通志》：“嘉靖三十四年，将乐虎伤人，县藉民为
乡兵，民苦之。”

嘉靖三十六年，获白鹿。

按《浙江通志》：“嘉靖三十六年冬至，定海获白鹿胡宗。”

宪上之

嘉靖三十七年，获白鹿。

按《大政纪》：“嘉靖三十七年四月，侍郎胡宗宪献白鹿。
总督浙畿侍郎胡宗宪表献白鹿，严嵩等表贺。闰七
月，胡宗宪复献白鹿。”

嘉靖三十九年，有猿如人伤人。

按《云南通志》：“嘉靖三十九年，武定狮子山有白猿，形
大肖人，值之者多伤，集众射杀之。”

嘉靖四十年，获白鹿、白兔。

按《大政纪》：“嘉靖四十年正月，陕西献白鹿。时白鹿出
商南山万寿宫前芝丛中，土人得之。抚臣栊鹿采芝
以献，群臣表贺。二月，南京锦衣卫指挥徐继勋进献
白兔，群臣表贺。”

嘉靖四十三年，产麟熊入城。

按《河南通志》：“嘉靖四十三年，西平民寇忠家产麟，其
家以为怪，毙之。知府徐中行感而作《瑞麟图赞》。”
按《广西通志》：“嘉靖四十三年癸亥秋七月，太子府有
熊入郭，居民杀之。其雌后夜至，数夕而去。”

嘉靖四十四年，虎暴。

按《赣州府志》：“嘉靖四十四年乙丑，安远县虎四出，白
昼噬人。知县李多祚悬重赏募力士捕之，旬日而获
十三虎。明年督兵征下，历过太平堡，一巨蛇当道，多
祚拔剑斩之，未几贼平，人谓蛇虎为先兆云。”

按《四川总志》：“嘉靖四十四年八月，虎复为害。”

嘉靖四十五年，野鹿入城。

按《广西通志》：“嘉靖四十五年正月，荔浦县野鹿入城。”

### 穆宗隆庆元年豹入郡

按《福建通志》：“隆庆元年五月，有豹入郡通淮门，至于
教场，获之。”

隆庆三年，获白鹿。

按《山东通志》：“隆庆三年正月朔，乐安新镇场获白鹿
一。其月复获白鹿一。”

隆庆四年，产《驺虞》。

按《四川总志》：“隆庆四年，武隆大汉河产驺虞，为乡民
所毙。”

隆庆六年，白昼获虎。

按《广西通志》：“隆庆六年六月，龙隐山白昼获虎。”

### 神宗万历元年虎暴

按《广西通志》：“万历元年，融县清流镇南寨一带乡村，
虎出害人，数年乃息。虎三五成群，途间数十人行，就
中搏一人而去，置之，复来逐取人，晚逾墙升屋，昼于
村傍搏噬无虚日。时仓官莫赛经置镇建醮禳之，录
被害者附醮坛荐度，已得男女老幼三百馀。又数年
乃息，不啻千馀命矣。厥后数十里田荒人窜，村落丘
墟。”

按《云南通志》：“万历元年三月，曲靖虎入市。”

万历二年，获白兔，虎伏城。

按《山西通志》：“万历二年秋八月，高平获玉兔。”

按《四川总志》：“万历二年，东乡县虎伏城郭。”

万历五年，虎入城。

按《贵州通志》：“万历五年，威清虎入城，害三百馀人。
万历九年，猫生子，二头三足。”

按《贵州通志》：“万历九年，黎平猫生子，一身二头三足。
万历十三年，产麟。”

按《河南通志》：“万历十三年，光山县产麟。有司以事闻，
取其皮，藏之内府。”

万历十四年，虎入城。

按《四川总志》：“万历十四年秋七月，重庆虎入城万历十五年，虎暴”

按《广西通志》：“万历十五年，长安镇虎灾。旧镇上乐极
村，男妇几五十口噬之，馀十八人别村未若是酷者。
有靖州猎师至，得四虎，其患乃息。融虎伤，例请师人
超度亡化，故师筮利之，每诳民。此虎乃冯家所放神
虎，不可杀，杀之将自及”，愚民信之，间有得虎者，奸猾
恐以皮不送官，将举首尔，故惕惕不敢加一矢。
万历十六年，狼灾。

按《山西通志》：“万历十六年春，交城狼灾，伤人甚多，六
月复为害。”

万历十七年，虎入城，白鹿见。

按《江西通志》：“万历十七年秋七月，萍乡五虎入城，瑞
州荷山白鹿见。”

万历二十一年，豹入城。

按《云南通志》：“万历二十一年，豹入临安南门。”

万历二十二年，“巨鹿见。”

按《江南通志》：“万历二十二年，上海有鹿高丈馀，重五
百馀斤。”

万历二十四年，获白兔。

按《山西通志》：“万历二十四年冬十二月，高平获白兔。
万历二十六年，虎暴。”

按《贵州通志》：“万历二十六年，兴隆虎患，食百馀人。”
万历二十七年，狼暴

按《山东通志》：“万历二十七年正月，聊城等地方，有狼
遍野。”

万历三十二年，获白兔。

按《江西通志》：“万历三十二年冬十月九日，南康获白
兔二。”

万历三十六年，“骡口吐驹。”

按《河南通志》：“万历三十六年冬，裕州民家骡口吐一
驹，大如兔，正赤色。守欲上其事，寻以为怪，止之。
万历三十九年，虎入黉宫。”

按：《福建通志》云云。

万历四十年，有异兽渡海。

按《福建通志》：“万历四十年秋，有兽渡海入惠详。形类
羊，大如马。”

万历四十七年，虎暴。

按《四川总志》：“万历四十七年，茂州山移江津，群虎为
害。”

### 熹宗天启六年虎暴

按《山西通志》，“天启六年六月，灵丘县虎伤人。离城三
十里，去南山五里，有猛虎七个，止见三虎伏卧，伤人
三口，伤驴三头，伤犬三只。地方受害，狩人不能制。”
按《江西通志》，“天启六年，高安虎四出，能上舟登楼，开
门破壁，杀数十人。”

天启四年，产双麟。

按《陕西通志》：“天启四年，关川里产双麟，将献之京师，
至西安城外死，瘗之。”今城南有双麟冢。

### 愍帝崇祯四年熊入城

按《陕西通志》：崇祯四年，有熊入西安府城，不伤，人号
“熊居士，人争饲之。”

崇祯八年，狼害人。

按《山西通志》：“崇祯八年，蒲州多狼，杀童妇无算。”
崇祯九年，狼灾。

按《山西通志》：“崇祯九年，隰州永和、阳城狼灾，食人甚
多。”

崇祯十年飞虎见。

按《江西通志》：“崇祯十年，饶州有飞虎自西北来，止于
鄱阳之义仓，其状虎头鸟翼。”

崇祯十一年，骡产驹。

按：《湖广通志》云云。

崇祯十二年，产白兔、豹入城。

按《陕西通志》，“崇祯十二年，关中产白兔，市鬻者甚众。”
按《贵州通志》，“崇祯十二年夏四月，豹入省城，获之，随
大风拔木，屋瓦皆飞。”

崇祯十三年，获白兔。

按《广西通志》：“崇祯十三年庚辰，恭城乡民献白兔。”
崇祯十四年狼灾。

按《山西通志》：“崇祯十四年，灵石狼灾，噬人。”

按《湖广通志》：“崇祯十四年十二月，狼入钟祥南门城
楼，鸱吻吐烟二日。”

崇祯十五年，狼入城。

按：《山东通志》云云。

崇祯十六年，《狼暴》。

按《山东通志》：“崇祯十六年，益都淄河中，狼行五六成
群，前司街群鬼夜哭，年馀不息。